एसबीआई की पहली तिमाही का मुनाफा 25.3% गिरा  
देश के सबसे बड़े बैंक स्टेट बैंक ऑफ इंडिया का संचयी मुनाफा 30 जून को समाप्त तिमाही के दौरान 25.3 फीसदी गिरकर 2,512.4 करोड़ रुपये हो गया।
देश के सबसे बड़े बैंक स्टेट बैंक ऑफ इंडिया (एसबीआई) का संचयी मुनाफा 30 जून को समाप्त तिमाही के दौरान 25.3 फीसदी गिरकर 2,512.4 करोड़ रुपये हो गया। एसबीआई ने बंबई स्टॉक एक्सचेंज को बताया पिछले साल की समान अवधि में बैंक ने 3,365.2 करोड़ रुपये का मुनाफा दर्ज किया था।  हालांकि एसबीआई की कुल आय अप्रैल से जून की तिमाही में बढ़कर 39,126 करोड़ रुपये हो गई, जो पिछले वित्तवर्ष की समान अवधि में 32,808 करोड़ रुपये थी।  समीक्षाधीन अवधि में एकल स्तर पर एसबीआई का शुद्ध मुनाफा करीब 46 फीसदी गिरकर 1,583.5 करोड़ रुपये हो गया, जो पिछले साल की समान अवधि में 2,914.2 करोड़ रुपये था।